《前仁和郑宰侨富阳与陈宰往还以诗余寓妙山得其所和诗后复寄一篇》
宋代·曾丰

宣化承流退自公，优柔厌饫有新功。先天勘破道玄牝，后社推为诗长雄。

情性唐虞三代上，篇章韶濩六䪫中。河汾所续吾其再，首录东吴两国风。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。